ai4bharat/Pralekha huggingface dataset:
پیٹرولیم اور قدرتی گیس کی وزارت
گردابی طوفان ’’تاکتے‘‘ میں او این جی سی کے جہازوں کے پھنسنے کےواقعات کی ترتیب کی جانچ کے لئے اعلی سطحی کمیٹی کا قیام
نئی دہلی، 19مئی 2021/پیٹرولیم اور قدرتی گیس کی وزارت ، حکومت ہند نے گردابی طوفان ’’تاکتے‘‘ میں او این جی سی کے جہازوں کے پھنسنے کی ترتیب کی جانچ کرنے کے لئے ایک اعلی سطحی کمیٹی کا قیام کیا ہے۔ او این جی سی کے کئی جہاز، جن میں 600 سے زیادہ لوگ سوار تھے، گردابی طوفان تاکتے کے دوران سمندری ساحلی علاقےمیں پھنسے ہوئے تھے۔ پھنسے ہونے پانی کے بہاؤ میں اترنے اور اس کے بعد کے واقعات کی وجہ سے متعدد لوگوں کی جان چلی گئی۔
اس کمیٹی کا قیام جناب امیتابھ کمارا، جہاز رانی کے ڈائریکٹر جنرل، جناب ایس سی ایل داس، ہائیڈرو کاربن کے ڈائریکٹر جنرل اور محترمہ نازلی جعفری ، جوائنٹ سکریٹری اور وازارت دفاع کو شامل کرکے واقعات کی جانچ کرنے کےلئے کیا گیا ہے۔ اگر ضروری ہوتو کمیٹی کسی بھی دیگر رکن کو شامل کرسکتی اور کسی بھی شخص سے مدد حاصل کرسکتی ہے۔ کمیٹی کو ایک مہینے کے اندر اپنی رپورٹ پیش کرنی ہے۔
کمیٹی کے لئے جانچ سے متعلق موضوع درج ذیل ہیں:
- جہازوں کے پھنسنے اور بہہ جانے کے واقعات کی ترتیب اور اس کے بعد کے واقعات کی جانچ۔
- کیا محکمہ موسمیات اور دیگر اتھارٹیز کے ذریعہ دیئے گئے انتباہ پر مناسب طریقے سے غورکیا گیا اور ان پر کارروائی کی گئی۔
- iii. کیا جہازوں کی حفاظت کے لئے اور آفات کے انتظام اور اس سے نپٹنے کے لئے اسٹینڈر آپریشن عملوں کی صحیح طریقے سے تعمیل کی گئی۔
- iv. نظاموں میں خامیوں اور کمیوں کا پتہ لگانا، جس کے سبب جہازوں کا پھنسنا اور بہہ جانا ہوتا ہے۔
- اس طرح کے واقعات کی دوبارہ رونمائی کو روکنے کے لئے سفارشیں دینا۔
ش ح۔ ش ت۔ج
Uno-4644
(Visitor Counter : 113
صدر جمہوریہ کا سکریٹریٹ
صدر جمہوریہ ہند مدھیہ پردیش میں؛ آروگیہ بھارتی کے زیر اہتمام ’ایک ملک۔ایک صحتی نظام، وقت کی اہم ضرورت ‘ کے موضوع پر منعقدہ ایک تقریب میں شرکت کی
نئی دہلی، 28 مئی 2022:
صدر جمہوریہ ہند جناب رام ناتھ کووِند نے بھوپال، مدھیہ پردیش میں آج  آروگیہ بھارتی کے زیر اہتمام ’ایک ملک ۔ ایک صحتی نظام، وقت کی اہم ضرورت ‘ کے موضوع پر منعقدہ ایک تقریب میں شرکت کی اور خطاب کیا۔
اس موقع پر خطاب کےدوران، صدرجمہوریہ نے اس بات کا ذکر کرتے ہوئے خوشی کا اظہار کیا کہ گذشتہ دو دہائیوں کے دوران آروگیہ بھارتی شہریوں کو صحت مند بنانے کےجامع نقطہ نظر کے ساتھ منظم طریقہ سے کام کر رہا ہے۔ انہوں نے اس بات کا بھی ذکر کیا کہ آروگیہ بھارتی کی سوچ بہت واضح اور سادہ ہے۔ اس کی سوچ یہ ہے کہ جب ہر ایک فرد صحت مند ہے تو کنبے بھی صحت مند ہوں گے؛ اگر ہر ایک کنبہ صحت مند ہے تو ہر ایک گاؤں اور ہر ایک شہر بھی صحت مند ہوگا اور اس طرح پورا ملک صحت مند ہوگا۔ انہوں نے اپنی سرگرمیوں کو قومی سطح تک توسیع دینے کے لیے آروگیہ بھارتی کی ستائش کی۔
صدر جمہوریہ نے کہا کہ سال 2017 میں اعلان کردہ قومی صحتی پالیسی کے تحت، حکومت کا مقصد واجبی لاگت پر معیاری صحتی خدمات کی رسائی سبھی کے لیے ممکن بنانا ہے۔ اس پالیسی کا مقصد یہ بھی ہے کہ صحتی سہولتوں کا بندوبست مکمل اور جامع انداز میں سب کے لیے کیا جائے ۔ انہوں نے کہا کہ ان اہداف کی حصولیابی کے لیے، سماج کے تمام تر طبقات، خصوصاً بیدار شہریوں کا تعاون اور حکومتی اور نجی شعبے کے اداروں کی شراکت داری لازمی حیثیت کی حامل ہے۔ اس پس منظر میں، آروگیہ بھارتی نے عوام کے درمیان بیداری پیدا کرکے اور تمام تر طبی شعبوں کے لوگوں کو ایک ساتھ لاکر ایک بہت ہی مثبت کوشش کی ہے۔ آروگیہ بھارتی جدید طرز حیات سے متعلق بیماریوں سے بچاؤ پر خصوصی توجہ دیتے ہوئے ’احتیاط اور فروغ ‘ پر مبنی حفظانِ صحت کو ترجیح دینے کے قومی ہدف سے ہم آہنگ رہتے ہوئے کام کر رہی ہے۔
صدر جمہوریہ کی تقریر ہندی میں ملاحظہ کرنے کے لیے براہِ کرم یہاں کلک کریں
وزارت اطلاعات ونشریات
51ویں ایفی کے دوران بین الاقوامی مقابلے کے لیے حیرت انگیز فلموں کا سلسلہ
نئی دہلی،07 جنوری ، 2021 / بھارت کے 51ویں بین الاقوامی فلم فیسٹیول کے دوران مقابلے کےلیے بین الاقوامی فلموں کی فہرست جاری کی ہے۔ ، دنیا کی بہترین فیچر فلمیں اس زمرے میں مقابلے کے لیے منتخب کی جاتی ہیں۔ یہ فیسٹیول کے سب سے زیادہ اہم حصوں میں سے ایک ہے۔ جس میں سال کچھ بہترین فلمیں دکھائی جاتی ہیں اور یہ 15 فلمیں گولڈن پیکاک اور دیگر ایوراڈ کے لیے مقابلہ کررہی ہیں۔
حیرت انگیز فلموں میں مندرجہ ذیل فلمیں شامل ہیں:
1. دا ڈومین ، ٹیاگو گوے ڈیز کی تخلیق 
2. ان ٹو دا ڈارکنیس انڈیرس ریفن کی تخلیق 
3. فیبروری، کیمن کلیو کی تخلیق 
4. مائی بیسٹ پارٹ، نیکولاز موری کی تخلیق 
5. آئی نیور کرائی ،پیوٹر ڈمالیوسکی کی تخلیق 
6. لا ویرونیکا، لینارڈو میڈل کی تخلقی 
7. لائٹ فار دا یوتھ، شن سو-اون
8. ریڈ مون ٹائڈ ، لوئیس پیٹینو کی تخلیق 
9. ڈریم اباؤٹ سوہراب، علی غاویتنت کی تخلیق 
10. دا ڈاگ ڈیڈنٹ سلپ لاسٹ نائٹ، رامین رسولی کی تخلیق 
11. دا سائلنٹ فاریسٹ ، کو چین-نین کی تخلیق 
12. دا فارگوٹین ، داریا اونائش چینکو کی تخلیق 
13. بریج، کریپال کلیتا کی تخلیق 
14. اے ڈاگ اینڈ ہیز مین ، سیدارتھ تریپاٹھی کی تخلیق 
15. تہان ، گنیش وینائکن کی تخلیق 
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –196
(Visitor Counter : 174
وزارت خزانہ
پچھلی مدت  کے لئے جی ایس ٹی لیٹ فیس کے معاملے پر جی ایس ٹی کونسل کی اگلی میٹنگ میں غور ہوگا
حال کے دنوں میں بھارت سرکار نے جی ایس ٹی آر 3 بی ریٹرن نہیں بھرنے پر لاگو لیٹ فیس سے چھوٹ کے معاملے پر وہ ٹوئٹ کو نوٹس میں لیا ہے۔ بڑے پیمانے پر ریٹرن پر لاگو لیٹ فیس سے چھوٹ دینے کی مانگ ہورہی ہے، جنہیں سامان اور سروسز ٹیکس جی ایس ٹی کے لاگو ہونے کی تاریخ (اگست 2017 سے بھرا جانا تھا۔
قابل ذکر ہے کہ کووڈ-19 جیسی عالمی وبا کے بعدپیدا ہونے والی موجودہ صورتحال میں 5 کروڑ روپے سے کم ٹرن اوور والے چھوٹے کاروبار کو مدد دینے کے لئے وزیر خزانہ محترمہ نرملا سیتا رمن پہلے ہی فروری، مارچ، اپریل اور مئی 2020 کے جی ایس ٹی ریٹرن کی تاریخ بڑھا کر جون 2020 تک کرنے کا اعلان کرچکی ہیں۔ اس مدت کے لئے کوئی لیٹ فیس نہیں دینی ہوگی۔
معافی کے لئے موجودہ درخواست پرانی مدت  سے متعلق ہے۔ سمجھا جاسکتا ہے کہ لیٹ فیس اس بات کو یقینی بنانے کے لئے لگائی گئی ہے کہ ٹیکس دہندگان وقت سے ریٹرن بھریں اور خریداروں سے جمع رقم پر ٹیکسز سرکار کو ادا کریں۔ یہ ایک قدم ہے جس سے بات کو یقینی بنانا ہے کہ کچھ ضابطے پر عمل آوری ضروری ہے۔ ایماندار اور اصولوں پر عمل کرنے والے ٹیکس دہندگان کو ایسے پروویزن کی عدم موجودگی میں منفی طور سے بھید بھاؤ کا سامنا کرنا پڑے گا۔
جی ایس ٹی میں سبھی فیصلے جی ایس ٹی کونسل کی منظوری سے مرکز اور ریاست کی طرف سے کئے گئے ہیں۔ مرکزی حکومت کے لئے یہ ممکن نہیں ہوگا کہ وہ اس معاملے پر کوئی یکطرفہ فیصلہ لے اور اسی لئے صنعت کی دنیا کو مطلع کیا جاتا ہے کہ لیٹ فیس کے مسئلے پر غور کے لئے جی ایس ٹی اگلی میٹنگ میں رکھا جائے گا۔
...............................................................
U-2967
(Visitor Counter : 138
سائنس اور ٹیکنالوجی کی وزارت
دیواستھل آپٹیکل ٹیلی اسکوپ پرلگائے گئے ملک میں ڈیزائن اورتیارکئے گئے اسپیکٹروگراف سے دورآسمانی پراسرار چیزوں سے نکلنے والی ہلکی روشنی کا پتہ لگایاجاسکتاہے
نئی دہلی ،3؍مارچ :بھارتی سائنسدانوں نے ملک میں ہی ایک کفایتی آپٹیکل اسپیکٹروگراف ڈیزائن اورتیارہے جو ایک بہت نئی کائنات ، ستاروں کے جھرمٹ کے آس پاس موجود بلیک ہولز سے سے لگے علاقوں اور کائنات میں ہونے والے دھماکوں میں دورواقع ستاروں اورکہکشاؤں سے نکلنے والی ہلکی روشنی کے وسیلوں کا پتہ لگاسکتاہے ۔
ابھی تک ایسے اسپیکٹرواسکوپ بیرون ملکوں سے درآمدکئے جاتے تھے جن پرخاصی لاگت آتی تھی ۔ایریز-ڈیواستھل فینٹ آبجیکٹ اسپیکٹروگراف اینڈکیمرہ  نام کے میک ان انڈیا آپٹیکل اسپیکٹروگراف کو نینی تال کے آریہ بھٹ ریسرچ انسٹی ٹیوٹ آف آبزرویشنل سائنسز نے ڈیزائن اورتیارکیاہے ۔ یہ بھارت سرکارکے سائنس وٹکنالوجی کے محکمے کا ایک خود مختارادارہ ہے اور یہ درآمدشدہ آپٹیکل اسپیکٹروگراف کے مقابلے میں 2.5گناسستا ہے اور یہ لگ بھگ ایک فوٹون فی سیکنڈ کی فوٹون شرح کے ساتھ روشنی کے وسیلوں کا پتہ لگاسکتاہے ۔
ملک میں موجود ایسٹرنومیکل اسپیکٹروگراف میں اپنی نوعیت کے سب سے بڑے اسپیکٹرواسکوپ کو 3.6ایم دیواستھل ٹیلی اسکوپ  پرنینی اتراکھنڈکے پاس کامیاب طریقے قائم کردیاگیاہے جو ملک اورایشیامیں سب سے بڑاہے ۔
یہ انسٹرومنٹ انتہائی دھندلے آسمانی وسیلوں کے مشاہدات کے لئے 3.6ایم ڈی اوٹی کے لئے کافی اہم ہے جو خصوصی طورپرکانچ سے بنے کئی لینسیز کا ایک مشکل اورپیچیدہ بندوبست ہے ۔ساتھ ہی آسمان سے متعلق چمکدار امیجیز  کی نینو میٹراسموتھ نیس  سے بہترپالش کی گئی ہے ۔ ٹیلی اسکوپ کے ذریعہ جمع کئے گئے دورآسمانی پراسرار وسیلوں سے آنے والے فوٹونس کو اسپیکٹروگراف کے ذریعہ مختلف رنگوں میں ترتیب دیاجاتاہے اور گھریلوسطح پر تیارکئے گئے انتہائی کم مائس 120ڈگری سینٹی گریٹ پرٹھنڈے کئے جانے والے چارج –کپلڈڈیوائس  کیمرے کے اوپرسے الیکٹرونک ریکارڈ کے اہل وسیلوں میں تبدیل کیاگیاہے ۔اس انسٹرومنٹ پر تقریبا 4کروڑروپے کی لاگت آتی ہے ۔
ایک تکنیکی اورسائنسی ٹیم کے ساتھ اس پروجیکٹ کی سربراہی آریہ بھٹ ریسرچ انسٹی ٹیوٹ آف انٹرنیشنل سائنسیز کے سائنسداں ڈاکٹرامیتیش اومارنے کی ۔اس ٹیم نے اسپیکٹروگراف اورکیمرے کے کئی آپٹیکل ، میکینیکل اورالیکٹرونکس سب سسٹمس پرتحقیق کی انھیں تیارکیا۔ فی الحال ہندوستان اور بینرون ملکوں کے علم نجوم کے ذریعہ اس اسپیکٹروگراف کا استعمال کیاجارہاہے تاکہ بیحد نئی کائنات ستاروں کے جھرمٹ کے آس پاس موجود بلیک ہولز سے لگے علاقوں اور کائنات میں ہونے والے دھماکوں میں دورستاروں اورآسمان سے نکلنے والی ریڈیائی لہروں کا مطالعہ کیاجاسکے ۔
مشاہداتی سائنسیز کے آریہ بھٹ تحقیقاتی انسٹی ٹیوٹ کے ڈائرکٹرپروفیسردیپانکر بنرجی نے بتایاکہ ہندوستان میں اے ڈی ایف اوایس سی جیسے پیچیدہ انسٹرومنٹس  بنانے کے سلسلے میں ملک کی سطح پر کوششیں فلک شناسی اورایسٹروفزکس کے شعبے میں آتم نربھربننے کی جانب اہم قدم ہے ۔
وزیراعظم کا دفتر
وزیر اعظم نے دیو بھومی کے لوگوں کو کووڈ-19کی 100 فیصد پہلی خوراک لینے پر مبارکباد دی
وزیر اعظم جناب نریندر مودی نے باشندگان ِدیو بھومی کو 18 سال سے زیادہ عمر کے لوگوں کے لیے کووڈ-19کی 100 فیصد پہلی خوراک لینے پر مبارکباد پیش کی ہے۔ وزیر اعظم نے مزید کہا کہ اتراکھنڈ کی اس کامیابی نے کووڈ-19کے خلاف ملک کی لڑائی میں بہت اہم رول ادا کیا ہے۔
اتراکھنڈ کے وزیر اعلیٰ جناب پشکر سنگھ دھامی کے ایک ٹویٹ کے جواب میں وزیر اعظم نے یہ تبصرہ کیا ہے۔
سماجی انصاف اور تفویض اختیارات کی وزارت
درج فہرست ذاتوں سے وابستہ نوجوانوں کو اعلیٰ تعلیم تک رسائی فراہم کرنے کے لیے پوسٹ میٹرک اسکالرشپ اسکیم کی مکمل تجدید
نئی دہلی، 9 اپریل: موجودہ حکومت میں تاریخی سرمایہ کاری کے ساتھ درج فہرست ذاتوں کے لیے پوسٹ میٹرک اسکالرشپ  اسکیم کے اخراجات میں اضافہ ہوا ہے۔ اس بات سے سماجی انصاف اور تفویض اختیارات کے وزیر مملکت جناب رتن لال کٹاریا نے گذشتہ مالی سال میں پوسٹ میٹرک اسکالرشپ اسکیم کا جائزہ لیتے ہوئے آگاہ کیا۔ انھوں نے بتایا کہ پی ایم ایس ایس سی کی بحالی کے لیے فنڈز مختص کیے گئے ہیں۔ حکومت نے اس کے لیے 4000 کروڑ روپے جاری کیے ہیں۔ اترپردیش کے لیے سب سے زیادہ 892.36کروڑ روپے مختص کیے گئے ہیں۔ مہاراشٹر کے لیے 558 کروڑ روپے اور آندھرا پردیش کے لیے 450 کروڑ روپے مختص کیے گئے ہیں۔
درج فہرست ذاتوں کے نوجوانوں کو اعلیٰ تعلیم تک رسائی فراہم کرنے کے لیے ایس سی پوسٹ میٹرک اسکالرشپ اسکیم کی مکمل طور پر تجدید کی گئی ہے۔ اس اسکیم کے تحت فنڈنگ پیٹرن کو مرکز اور ریاستوں کے مابین پرعزم ذمہ داری فارمولے سے تبدیل کرکے 60:40 شمال مشرقی ریاستوں کے لیے 90:10کے مقررہ اشتراک کے پیٹرن میں تبدیل کردیا گیا ہے۔ اس سے اس اسکیم کے لیے حکومت کے حصے کو تقریباً چار گنا بڑھا دیا گیا ہےمرکزی حکومت کے ذریعے 2025-26 تک اس اسکیم کے لیے 35,534 کروڑ روپے کی رقم مختص کی گئی تھی اور ایک اندازے کے مطابق اس عرصے کے دوران ایس سی برادری کے 4 کروڑ نوجوانوں کو فائدہ ہوگا۔ انھوں نے مزید بتایا کہ حکومت نے اس اسکیم میں مرکز کا حصہ بڑھانے کے علاوہ ڈی بی ٹی نظام کا استعمال کرتے ہوئے وظائف کی ادائیگی میں تاخیر سے بچنے کے لیے متعدد طریقہ کار کی اصلاحات کی ہیں۔
وزیر موصوف نے تعلیم کی اہمیت پر زور دیتے ہوئے کہا کہ تعلیم وہ سنگ بنیاد ہے جس پر سماجی ترقی کا محل تعمیر کیا جاتا ہے۔ انھوں نے مزید کہا کہ وزیراعظم نے بار بار زیادہ صلاحیت کے حصول میں جہالت اور توہم پرستی کے اثرات کو دور کرنے میں معیاری تعلیم کی اہمیت پر زور دیا ہے تاکہ ہمارے نوجوانوں کو قوم کی تعمیر کے عمل کے لیے پیداواری اثاثوں میں تبدیل کیا جا سکے۔
صحت اور خاندانی بہبود کی وزارت
موضوعاتی ماہرین کی کمیٹی  کا، پفیزر، ایس آئی آئی اور بھارت بایوٹیک کی طرف سے ایمرجنسی استعمال کی اجازت پر غور کرنے کے لئے میٹنگ
نئی دہلی ،30دسمبر: ادویہ کےمعیار کو کنٹرول کرنے کی مرکزی تنظیم کی موضوعاتی ماہرین کی کمیٹی کی آج سہ پہر میٹنگ منعقد ہوئی جس میں پفیزر، سیرم انسٹی ٹیوٹ آف انڈیااور بھارت بایوٹیک پرائیویٹ لمیٹڈ کی طرف سے ایمرجنسی استعمال کی اجازت کی درخواست پر غورکیا گیا۔
پفیزر کی طرف سے مزید وقت د ینے کی درخواست کی گئی۔ ایس آئی آئی اور بھارت بھایوٹیک پرائیویٹ لمیٹڈ کی جانب سے پیش کردہ اضافی اعداد وشمار اورمعلومات کا موضوعاتی ماہرین کی کمیٹی، ایس پی سی نے مطالعہ اور تجزیہ کیا۔
اضافی اعداد وشمار اور معلومات کا تجزیہ جاری ہے۔ ایس ای سی کی اگلی میٹنگ یکم جنوری 2021  کو منعقد ہوگی۔
وزیراعظم کا دفتر
وزیر اعظم نے مسٹر سریتھا تھاوسین کو تھائی لینڈ کا وزیر اعظم منتخب ہونے پر مبارکباد دی
وزیر اعظم جناب نریندر مودی نے مسٹر سریتھا تھاوسین کو تھائی لینڈ کا وزیر اعظم منتخب ہونے پر مبارکباد دی ہے۔
ایک ایکس پوسٹ میں، وزیر اعظم نے کہا؛
‘‘تھائی لینڈ کے وزیر اعظم کے طور پر منتخب کئے جانے پر آپ کو تہہ دل سے مبارکباد۔ میں ہندوستان-تھائی لینڈ کے باہمی تعلقات کو اعلیٰ سطح پر لے جانے کے لیے آپ کے ساتھ مل کر کام کرنے کا خواہشمند ہوں۔’’
نائب صدر جمہوریہ ہند کا سکریٹریٹ
نائب صدر نے کہا ہے کہ شمال مشرق کی ترقی ہندوستان کی ترقی کے سفر کا اٹوٹ حصہ ہے
نائب صدر نے شمال مشرق میں سڑکوں، ریلوں اور ہوائی اڈوں کے بنیادی ڈھانچے میں تیزی سے ہونے والی ترقی کا ذکر کیا
نائب صدر نے کہا کہ شمال مشرقی خطہ تنوع ، ثقافت اور فطری رعنائی کے اعتبار سے دنیا بھر میں بے نظیر ہے
نائب صدر نے ریاست کے اپنے پہلے دورے میں دھن منجوری یونیورسٹی اور منی پور یونیورسٹی کے اساتذہ اور طلبہ سے خطاب کیا
نائب صدر جناب جگدیپ دھنکھڑ نے آج کہا ہے کہ حکومت ہند کی مشرق رخی پالیسی پہلے کی ‘‘ لک ایسٹ’’ پالیسی کی بہتر شکل ہے اور اس سے شمال مشرقی خطے میں ترقی کی رفتار تیز ہوئی ہے اور اس کی مجموعی ترقی راہ ہموار ہوئی ہے۔ انہوں نے کہا کہ شمال مشرق کی ترقی ہندوستان کی ترقی کے سفر کا اٹوٹ حصہ ہے۔
نائب صدر کی حیثیت سے منی پور ریاست کےاپنے پہلے دورے جناب دھنکھڑ نے دھن منجوری یونیورسٹی، منی پور اور اس کے بعد منی پور یونیورسٹی کے طلبہ اور اساتذہ سے خطاب کیا۔
دھن منجوری یونیورسٹی میں اظہار خیال کرتے ہوئے جناب دھنکھڑ نے کہا کہ شمال مشرق میں بنیادی ڈھانچہ تیزی سے ترقی کر رہا ہے اور اس ضمن میں انہوں نے ریل کنکٹویٹی اور ہوائی اڈوں کی تعداد میں اضافے کا ذکر کیا۔ انہوں نے کہا کہ شمال مشرق کی ثقافت، تنوع، رقص اور قدرتی حسن دنیا بھر میں بے مثال ہے۔ انہوں نے کہا کہ وہ منی پور کے لوگوں کی گرمجوشی اور میزبانی سے متاثر ہوئے ہیں اور یہ ریاست میں خوشی کا پیمانہ بلند ہونے کا ثبوت ہے۔
طلبہ کو 2047 کے پیادہ سپاہی قرار دیتے ہوئے نائب صدر نے کہا کہ طلبہ کو نہ صرف یہ کہ بڑے خواب دیکھنے چاہئیں، بلکہ انہیں شرمندہ تعبیر کرنے کے لئے مسلسل کوشش بھی کرنا چاہئے۔ انہیں ترقی کی راہوں پر چل کر روزگار کے خواہاں نہ بن کر روزگار فراہم کرنے والا بننا چاہئے۔
نائب صدر نےکہا کہ قومی تعلیمی پالیسی 2020 ایک یابصیرت دستاویز اور کایا پلٹ کرنے والا اقدام ہے، کیونکہ اس کے تحت تعلیم کو محض ڈگری تک محدود نہیں سمجھا گیا ہے، بلکہ ہنرمندی کے فروغ اور اقدار کی نمو کو بھی یکساں اہمیت دی گئی ہے۔
نائب صدر جمہوریہ منی پور یونیورسٹی میں
منی پور یونیورسٹی کے طلبہ سے خطاب کرتے ہوئے نائب صدر نے انہیں مختلف نظریات کا تجربہ کرنے کی تلقین کی۔ انہوں نے کہا کہ خوف اختراع کا سب سے بڑاقاتل ہے اور نائب صدر نے طلبہ کو اپنے خوابوں کو پورا کرنے کہا۔
نائب صدر نے کہا کہ دنیا ہندوستان کی ترقی کی جانب دیکھ رہی ہے، جس کی بہترین نظیر ہمارافعال اسٹارٹ اپ ایکو سسٹم ہے۔ انہوں نے کہا کہ اب ہندوستان کومواقع کی سرزمین کہا جاتا ہے۔ دنیا کے تمام سرمایہ کار ہندوستان پر توجہ مرکوز کر رہا ہے اور اس کی وجہ ہمارے مالا مال انسانی وسائل اور سرکاری کام کاج میں بڑھتی شفافیت ہے۔ انہوں نے طلبہ پر زور دیا کہ وہ ہمیشہ اپنے ملک کو اولین مقام دیں اور ا س کی حصولیابیوں پر نازاں ہوں۔
منی پور کے گورنر جناب انوسویا اوکی منی پور کے وزیراعلیٰ جناب این برین سنگھ، امور خارجہ اور تعلیم کے مرکزی وزیر مملکت، ڈاکٹر راج کمار رنجن سنگھ ، منی پور کے وزیر تعلیم جناب بسنت سنگھ، دھن منجوری یونیورسٹی کے وائس چانسلر پرفیسر این راج موہن سنگھ، منی پور یونیورسٹی کے وائس چانسلر پروفیسر این لوکیندر سنگھ اور دیگر اہم ہستیاں اس موقع پر موجود تھیں۔
وزیراعظم کا دفتر
اورنگ آباد ریل حادثے میں ہوئے جانی اتلاف پر وزیراعظم کااظہارغم
نئی دہلی، 8 ؍مئی، 2020،وزیراعظم جناب نریندر مودی نے اورنگ آباد، مہاراشٹر ریل حادثے میں ہوئے جانی اتلاف پر غم کا اظہار کیا ہے۔
وزیراعظم نے اپنے پیغام میں کہا ہے کہ انہیں اورنگ آباد، مہاراشٹر میں ریل حادثے کے نتیجے میں ہوئے جانی اتلاف سے ازحد رنج ہوا ہے۔ وزیراعظم نے کہا ہے کہ انہوں نے وزیر ریلوے جناب پیوش گوئل سے بات کی ہے اور وہ صورتحال پر قریبی نگاہ رکھے ہوئے ہیں۔اس سلسلے میں تمام ترامداد فراہم کی جا رہی ہے۔
۔۔۔۔۔۔۔۔۔۔۔
م ن۔ک ا۔
U-2372
(
سائنس اور ٹیکنالوجی کی وزارت
سائنس اور ٹیکنالوجی کے محکمے کے ذریعہ تعاون شدہ آئی آئی ٹی بامبے اور جے این سی اے ایس آر ،بنگلورومیں کاربن کیپچر اینڈ یوٹلائزیشن میدان میں قومی ایکسی لینس کے دو مرکز قائم کئے جائیں گے
ہندوستان میں کاربن کیپچر اینڈ یوٹلائزیشن کے لئے دو قومی ایکسی لینس مرکز قائم کئے جارہے ہیں ۔یہ مرکز نیشنل سینٹر آف ایکسی لینس ان کاربن کیپچر این یوٹلائزیشن  کے نام سے انڈین انسٹی ٹیوٹ آف ٹیکنالوجی  بامبے ،ممبئی میں اور جواہر لال نہرو سینٹر فار ایڈوانسڈ سائنٹفک ریسرچ  میں نیشنل سینٹر ان کاربن کیپچر اینڈ یوٹلائزیشن ،بنگلورومیں قائم کئے جارہے ہیں۔ حکومت ہند کےمحکمہ سائنس اور ٹیکنالوجی کے تعاون سے ان مرکزوں کو قائم کیا جارہا ہے ۔
یہ مرکز اپنے شعبے میں موجودہ تحقیق اور ترقی  اور اختراعی سرگرمیوں پر توجہ مرکوز کریں گے اور انہیں ترقی کی سہولیات فراہم کریں گےاورشراکت دارگروپوں اور تنظیموں کے درمیان ہم آہنگی اور تال میل کے ساتھ تحقیق کاروں اور اختراعی پہلوں کے لئے کثیر موضوعاتی  ،طویل مدتی تحقیق ،ڈیزائن کے فروغ ،معاون اور صلاحیت ساز مرکز کے طور پر کام کریں گے۔
آئی آئی ٹی بامبے میں این سی ای یو ۔سی سی یو ہندوستان میں صنعت اورینٹڈ سی سی یو اختراع کے لئے میل کے پتھر اور آئندہ آنے والی سائنس اور ٹیکنالوجی پہل کو متعارف کرےگا ،ساتھ ہی سی سی یو میں ٹیکنالوجی کی تیاری کی سطح میں سدھار کے لئے جدید ترین طریقہ کار کو فروغ دےگا۔یہ کاربن کیپچر اور اس کے استعمال کے طریقوں میں تحقیق اور فروغ کی کوششوں میں تیزی لائے گا۔کیپچر کئے گئے کاربن ڈائی آکسائیڈ کو کیمیکل میں تبدیل کرنے ، کاربن ڈائی آکسائیڈ کے ٹرانسپورٹ اور کمپریشن اور یوٹلائزیشن میں مدد کرےگا۔ این سی ای او ۔سی سی یو پاور پلانٹ اور بایوگیس پلانٹ کے فضلا جات سے نمائندہ ایندھن سے ماہر سی او ٹوکیپچر کو فروغ دے گا ۔
جے این سی اے ایس آر ،بنگلورو میں این سی سی یو کا مقصد متعلقہ مواد اور طریقہ کار کو تیار کرکے کاربن کیپچرنگ اور تبدیلی کا مظاہرہ کرنا ہے۔ ان عملوں کو ہائیڈرو کاربن، اولیفائنز اور دیگر ویلیو ایڈڈ کیمیکلز اور ایندھن بنانے کے لیے پائلٹ اسکیل موڈ تک بڑھایا جائے گا۔ یہ صنعتی سطح پر تجارتی ضرورت کے برابر ٹیکنالوجی کی تیاری کی سطح تک پہنچنے پر بھی کام کرے گا۔ یہ مرکز سی سی یو تحقیق کو فروغ دے گا، تربیت اور مشاورت فراہم کرے گا اور اپنی عالمی اقتصادی اور سماجی اثرات کے ساتھ حل کیلئےاپنی تحقیقی عمدگی کا استعمال کرے گا۔
یہ مرکز ملک کی اجتماعی طاقت کو اکٹھا کرنے میں مدد کریں گے اور ایک مناسب اور قابل عمل آر اینڈ ڈی اور اختراعی روڈ میپ کی ترقی میں مدد کریں گے۔ مراکز بین الاقوامی رجحانات پر بھی نظر رکھیں گے اور ممکنہ تعاون کی کوششیں تجویز کریں گے۔
سخت موسمی نظام کے تحت، اخراج کو کم کرنے والی ٹیکنالوجیز کے پورٹ فولیو کے صحیح توازن کی نشاندہی کرنا اور اسے اپنانا ضروری ہے۔ کاربن کیپچر اینڈ یوٹیلائزیشن  اخراج کو کم کرنے کے ایسے ہی اہم راستوں میں سے ایک ہے جب کہ بے مثال رفتار سے پائیدار ترقی جاری رکھے ہوئے ہے۔سی سی یو سترہ پائیدار ترقیاتی اہداف  میں سے پانچ کے ساتھ مطابقت رکھتا ہے، یعنی آب و ہوا کی کارروائی؛ صاف توانائی، صنعت، جدت، اور بنیادی ڈھانچہ؛ ذمہ دار کھپت اور پیداوار؛ اور مقاصد کے حصول کے لیے شراکت داری۔
سٹرک ٹرانسپورٹ اور شاہراہوں کی وزارت
جناب نتن گڈکری نے اتر پردیش کے بلیا میں 6500 کروڑ کی سرمایہ کاری کے ساتھ 7 قومی شاہراہ پروجیکٹوں کا افتتاح کیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج اتر پردیش کے بلیا کے چتبڑا گاؤں میں 6500 کروڑ کی سرمایہ کاری سے 7 قومی شاہراہوں کے پروجیکٹوں کا افتتاح کیا۔
اس موقع پر خطاب کرتے ہوئے جناب گڈکری نے کہا کہ بلیا لنک ایکسپریس وے کی تعمیر سے پوروانچل ایکسپریس وے کے ذریعے لکھنؤ سے پٹنہ صرف ساڑھے چار گھنٹے میں پہنچنا ممکن ہو جائے گا۔ انہوں نے کہا کہ بلیا سے بکسر آدھے گھنٹے میں، بلیا سے چھپرا ایک گھنٹے میں اور بلیا سے پٹنہ ڈیڑھ گھنٹے میں پہنچا جاسکتا ہے۔ انہوں نے مزید کہا کہ گرین فیلڈ ہائی وے کی تعمیر سےمشرقی اتر پردیش کو بہار کے چھپرا، پٹنہ، بکسر کے ساتھ بہتر رابطہ ہوجائے گا۔
وزیرموصوف نے کہا کہ بلیا کے کسانوں کی سبزیاں لکھنؤ، وارانسی اور پٹنہ کی منڈیوں تک آسانی سے پہنچ سکیں گی۔ انہوں نے کہا کہ سبزی پیدا کرنے والے کسانوں کو اس ایکسپریس وے کے ذریعے تین ملٹی موڈل ٹرمینلز وارانسی، غازی پور اور ہلدیہ کا براہ راست فائدہ ملے گا۔
جناب گڈکری نے کہا کہ چندولی سے موہنیا تک 130 کروڑ روپے کی لاگت سے تعمیر ہونے والی گرین فیلڈ سڑک دہلی-کولکتہ جی ٹی روڈ کے ذریعے اتر پردیش کے چندولی اور بہار کے کیمور ضلع کو رابطہ فراہم کرے گی۔ انہوں نے کہا کہ سعید پور سے مردہ روڈ کی تعمیر سے سعید پور کے راستے وارانسی سے مئو کا براہ راست رابطہ ہوجائیگا ۔ انہوں نے کہا کہ ریاست کے دیگر شہروں کے ساتھ بہتر رابطے کی وجہ سے ریاست کی معاشی اور سماجی حالت میں بہتری آئے گی اور ساتھ ہی ضلع اعظم گڑھ کے پسماندہ علاقوں کو بھی نئی کنکٹویٹی مل جائیگی ۔
اس موقع پر جناب گڈکری نے بلیا -آرا کے درمیان 1500 کروڑ کی لاگت سے 28 کلومیٹر گرین فیلڈ اسپر روڈ کے ذریعے نئے کنکٹویٹی روٹ کا بھی اعلان کیا۔
وزیراعظم کا دفتر
وزیراعظم نے گرو تیغ بہادر جی کو ان کے شہید دیوس کے موقع پر خراج عقیدت پیش کیا
وزیراعظم جناب نریندر مودی نے شری گرو تیغ بہادر کو ان کے شہید دیوس کے موقع پر خراج عقیدت پیش کیا۔
اپنے ایک ٹوئیٹ میں انھوں نے کہا ’’ شری گرو تیغ بہادرجی کی زندگی جرأت اور درمندی کی مظہر ہے
میں عظیم شری گرو تیغ بہادر جی کی تعظیم کرتا ہوں اور ایک منصفانہ اور جامع معاشے کے لئے ان کے تصور کو یاد کرتا ہوں۔‘‘
کوئلے کی وزارت
کوئلے کی وزارت نے 7ویں دور کی کاروباری کوئلہ کان کی نیلامی کے لیے بولی جمع کرنے کی تاریخ بڑھا کر 27 جون، 2023 کی
کوئلے کی وزارت نے 7ویں دور کی کاروباری کوئلہ کان کی نیلامی کے لیے بولی جمع کرنے کی آخری تاریخ 27 جون، 2023 تک بڑھا دی ہے۔
وزارت نے بہت سے ممکنہ بولی لگانے والوں سے موصول درخواستوں کے مدنظر بولی جمع کرنے کی آخری تاریخ 28 دن بڑھا دی ہے۔ اب 7ویں دور کی نیلامی کے لیے بولی جمع کرنے کی آخری تاریخ 27 جون، 2023 ہے، جو پہلے 30 مئی، 2023 تھی۔
پیداواری صلاحیت بڑھانے کے مدنظر، کوئلے کی وزارت نے اب تک 540 ملین ٹن سالہ  کی مجموعی پیک ریٹیڈ صلاحیت  کے ساتھ 133 کانوں کی تقسیم/نیلامی کی ہے، جن میں سے 48 کوئلے کی کانوں میں مجموعی پی آر سی کے ساتھ 195 ایم ٹی پی اے پیداوار ہوئی ہے۔ رواں مالی سال میں 22 مئی، 2023 تک کیپٹو/ کمرشیل کانوں سے پیداوار 16.25 میٹرک ٹن تک پہنچ گئی ہے، جس میں پچھلے سال کی اسی مدت کے دوران ہونے والی پیداوار 14.75 میٹرک ٹن کے مقابلے 10.2 فیصد کا اضافہ ہوا ہے۔
کوئلے کی کانوں کی جلد از جلد ترقی کے لیے پرائیویٹ کھلاڑیوں کو سہولت فراہم کرنے کے لیے وزارت، زمین کی دستیابی، ماحولیات/جنگل سے متعلق منظوری، مالیاتی اداروں سے تعاون اور ایجنسیوں کے درمیان تال میل کے معاملے میں ضروری مدد فراہم کر رہی ہے۔ کوئلے کی وزارت نے اس مالی سال کے دوران کیپٹو/ کمرشیل کانوں سے 162 میٹرک ٹن پیداوار کا ہدف طے کیا ہے۔
سائنس اور ٹیکنالوجی کی وزارت
تکنیکی مہارت سے متعلق خواتی کے باوقار قومی ایوارڈ -2022کے لئے بھارتی خاتون سائنسدانوں اور صنعت کاروں سے درخواستیں طلب کی گئیں
نئی دہلی،31جنوری؍2022
بھارتی خاتون سائنسدانوں اور صنعت کاروں سے درخواستیں طلب کی گئیں ہیں، تاکہ ان میں سے بعض چنندہ خواتین کو، خواتین کے تکنیکی مہارت سے متعلق باوقار قومی ایوارڈ -2022 سے نوازا جاسکے۔یہ ایوارڈ مستقبل کی نوجوان لڑکیوں کے لئے ترغیب سے متعلق کہانیوں کو آگے بڑھانے اور ان کی تشہیر اور تاثر پیدا کرنے کی غرض سے دیا جاتا ہے۔
آزادی کا امرت مہوتسو کے خاص موقع پر سائنس اور ٹیکنالوجی کے محکمے کے قانون اہمیت کے حامل ٹیکنالوجی ڈیولپمنٹ بورڈ نے اختراعی دیسی ٹیکنالوجیز کو تجارت پر مبنی بنانے میں خاتون سائنسدانوں اور صنعت کاروں کے غیر معمولی تعاون کی عزت افزائی کی غرض سے یہ ایوارڈ تشکیل دیا ہے۔ یہ ایوارڈز 8مارچ 2022ء کو خواتین کے بین الاقوامی دن کے موقع پر پیش کیا جائے گا۔
اس ایوارڈ کو دو زمروں ، یعنی ترجمے سے متعلق تحقیق میں مہارت کے لئے خاتون سائنسدانوں کے ایوارڈ اور خاتون صنعت کاروں کے ایوارڈ کے تحت زمرہ بندی کی گئی ہے۔ یہ دونوں ایوارڈ سینئر اور نوجوان کے دو ذیلی زمروں میں پیش کئے جائیں گے۔ ایوارڈ حاصل کرنے والی سینئر خواتین کو 3لاکھ روپے کا نقد انعام اور نوجوان خواتین کو ایک لاکھ روپے کا انعام دیا جائے گا۔
سائنس، ٹیکنالوجی اور صنعت کاری کے شعبے میں بھارتی خواتین کا تعاون بے مثال رہا ہے اور انہوں نے ثابت کردیا ہے کہ وہ صنعت کاری کے شعبے میں نہایت اہل اور کامیاب ہیں، کاروبار چلا سکتی ہیں اور انتھک کام کرسکتی ہیں۔دیہی بھارت میں بھی خاتون صنعت کاروں نے کامیابیاں حاصل کی ہیں اور مختلف شعبوں میں قائد بن کر ابھری ہیں اور ثابت کیا ہے کہ وہ مستقبل کی نسلوں کے لئے باصلاحیت سرپرست ہیں۔
سبھی شعبوں میں خواتین کا گرانقدر تعاون صدیوں سے ثابت ہے اور ان میں سے سائنس اور ٹیکنالوجی کے شعبے میں انہوں نے سب سے زیادہ پیش رفت کی ہیں۔ایک ریاضی داں اور نجومی لیلا وتی، 1977ء میں پدم شری ایوارڈ حاصل کرنے والی پہلی سائنسداں جانکی اَمّل ، جنوبی ایشیاء کی پہلی خاتون فیزیشین ، جنہوں نے مغربی طریقہ علاج میں تربیت حاصل کی ہے، کادمبنی گانگولی، ایک بھارتی فیزیشین اور محکمہ موسمیات کی ماہر اور بھارتی محکمہ موسمیات کی سابق ڈی ڈی جی اَنّا منی، پہلی ٹیسٹ ٹیوب بے بی پیدا کرنے والی پہلی ہندوستانی خاتون اِندرا ہندوجا، بایوکون لمٹیڈ کی چیئرمین اور مینجنگ ڈائریکٹر کرن مجومدار شاہ ، پہلی بھارتی خلاء باز کلپنا چاولہ، ڈی ایس ٹی کی قیادت کرنے والی پہلی خاتون سیکریٹری ڈاکٹر رینو سوروپ اور او این جی سی کی پہلی خاتون سی ایم ڈی ڈاکٹر اَلکا متّل نے خلاء، میڈیکل سائنس، بایوٹیکنالوجی، موسمیات جیسے بہت سے شعبوں میں خاطر خواہ تعاون کیا ہے۔انہوں نے بار بار یہ بات ثابت کی ہے کہ معلومات ، علم اور وسائل تک مواقع اور رسائی سے بہت کچھ فرق پڑ سکتا ہے۔
حکومت ہند، بیٹی بچاؤ، بیٹی پڑھاؤ، ’’کرن‘‘، ’’گتی‘‘-اداروں کی کایا پلٹ کے لئے صنفی پیش رفت اور خاتون سائنسدانوں سے متعلق دیگر کئی اسکیموں اور پہل قدمیوں کے ذریعے سائنس اور ٹیکنالوجی کے شعبے میں خواتین کو بااختیار بنانے پر مسلسل توجہ مرکوز کررہی ہے۔ان تمام اسکیموں کا مقصد بھارتی خواتین کی صلاحیت میں معاونت کرنا ہے اور سائنس و ٹیکنالوجی کے محکمے نے سائنس کے شعبے میں با صلاحیت خواتین کی معاونت کرنے میں ایک کلیدی رول ادا کیا ہے۔
درخواست دینے کےلئے امیدوار ویب سائٹ www.tdb.gov.in پر رابطہ قائم کرسکتے ہیں۔
امیدوار 15فروری 2022ء کی شام 5بجے تک درخواست دے سکتے ہیں۔